CELEX: 62014CA0508
Language: et
Date: 2015-10-06 00:00:00
Title: Kohtuasi C-508/14: Euroopa Kohtu (viies koda) 6. oktoobri 2015. aasta otsus (Nejvyšší správní soud’i eelotsusetaotlus – Tšehhi Vabariik) – Český telekomunikační úřad versus T-Mobile Czech Republic a.s., Vodafone Czech Republic a.s. (Eelotsusetaotlus — Direktiiv 2002/22/EÜ (universaalteenuse direktiiv) — Universaalteenuse osutamise kohustuste kulude arvestamine — Omakapitali tasuvuse määra arvessevõtmine — Vahetu õigusmõju — Ajaline kohaldamine)

23.11.2015   
            
            
               ET
            
            
               Euroopa Liidu Teataja
            
            
               C 389/11
            
         Euroopa Kohtu (viies koda) 6. oktoobri 2015. aasta otsus (Nejvyšší správní soud’i eelotsusetaotlus – Tšehhi Vabariik) – Český telekomunikační úřad versus T-Mobile Czech Republic a.s., Vodafone Czech Republic a.s.
   (Kohtuasi C-508/14) (1)
   
   ((Eelotsusetaotlus - Direktiiv 2002/22/EÜ (universaalteenuse direktiiv) - Universaalteenuse osutamise kohustuste kulude arvestamine - Omakapitali tasuvuse määra arvessevõtmine - Vahetu õigusmõju - Ajaline kohaldamine))
   (2015/C 389/13)
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud
   
      Põhikohtuasja pooled
   
   
      Kaebaja: Český telekomunikační úřad
   
      Vastustajad: T-Mobile Czech Republic a.s., Vodafone Czech Republic a.s.
   
      Menetluses osalesid: O2 Czech Republic a.s., endine Telefónica Czech Republic a.s., UPC Česká republika s.r.o.
   
      Resolutsioon
   
   
               1.
            
            
               Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) artikleid 12 ja 13 tuleb tõlgendada nii, et nendega ei ole vastuolus, kui universaalteenuse osutamise kohustuse netokulu sisaldab teenuseosutaja „mõistlikku kasumit”, mis seisneb omakapitali tasuvuse määras, mida vajab keskmine ettevõtja, kaaludes riski taset arvestades, kas pakkuda kogu ülesande andmise akti kehtivuse ajal üldist majandushuvi pakkuvat teenust või mitte.
            
         
               2.
            
            
               Direktiivi 2002/22 artikleid 12 ja 13 tuleb tõlgendada nii, et neil on vahetu õigusmõju ning eraõiguslikud isikud võivad neile sätetele siseriiklikus kohtus otse tugineda, et vaidlustada siseriikliku reguleeriva asutuse otsus.
            
         
               3.
            
            
               Direktiivi 2002/22 tuleb tõlgendada nii, et seda ei saa kohaldada universaalteenuse osutamise kohustuste netokulu summa kindlaksmääramisel sellise ettevõtja suhtes, kes määrati universaalteenust osutama enne Tšehhi Vabariigi ühinemist Euroopa Liiduga, see tähendab 2004. aasta puhul ajavahemikul 1. jaanuarist30. aprillini 2004.
            
         
      (1)  ELT C 56, 16.2.2015.